Grete Horntvedt

Grete Horntvedt (født 1944) er en norsk politiker som representerer Høyre. Hun var byråd for næring og byutvikling i Oslo i periodene 1999-2000 og 2003-2006, samt byråd for kultur og utdanning 1997-1999. Hun var direktør for stiftelsen Norsk Kulturarv 2006-2011.Horntvedt blir kultursjef NRK, publisert 2006-12-18Ny direktør i Norsk Kulturarv - Gudbrandsdølen Dagningen 12. april 2011

Horntvedt tok latinartium på Hamar Katedralskole og deretter lærerutdanning ved Hamar Lærerhøgskole samt sosialpedagogikk og emnefag juss ved UiO.80 års omtale i Aftenposten 3. okt. 2024 Hun har arbeidet som lærer og har blant annet vært leder i Oslo skolestyre og utdanningsdirektør i Oslo/Akershus.

Horntvedt ble valgt inn i Hamar kommunestyre i 1976 og i 1980 i Hedmark fylkesting. I perioden 1978-1981 var hun leder i Hamar Høyre og i 1980-82 nestleder i Hedmark Høyre. I 1986-1987 var Horntvedt leder i Hellerud Høyre, og dessuten leder i bydelsutvalg 15 Hellerud. Hun ble med i Oslo Høyres hovedstyre i 1987 og ble første nestleder i Oslo Høyre fra 1992.

I 1988 kom Horntvedt først inn i Oslo bystyre og fikk fast plass fra 1992. Hun har senere sittet i bystyret fra 1996 til 1997 og 2001 til 2003. 

Hun har hatt verv i Senior Høyre i Oslo og på landsplan. I 2025 ble hun leder i Senior Høyres Landsforbund.

I 2019 deltok hun i realityserien Den ultimate agent på NRK.

 Svindelskandalen i Undervisningsbygg 

I 2006 valgte hun å trekke seg fra stillingen som byråd for næring og byutvikling sammen med styrelederen i Undervisningsbygg; Signe Horn, etter at Frank Murud-saken ble kjent over hele media.Horntvedt og Horn går, ''Aftenposten, publisert 2006-09-27

 Referanser 

 Eksterne lenker 
 Biografi på bystyrets nettsider
 Alt om svindelskandalen på NA24 

Kategori:Lokalpolitikere i Hamar
Kategori:Høyre-politikere i Hedmark
Kategori:Høyre-politikere i Oslo
Kategori:Byråder i Oslo
Kategori:Personer fra Hamar kommune